Coba jelasin Respon antarabangsa dari Pandemik COVID-19 dalam bahasa melayu dong

Analisis corak perjalanan udara digunakan untuk memetakan dan meramalkan corak penyebaran dan telah diterbitkan dalam Jurnal Perubatan Perjalanan pada pertengahan Januari 2020. Berdasarkan maklumat daripada Persatuan Pengangkutan Udara Antarabangsa (2018), Bangkok, Hong Kong, Tokyo, dan Taipei mempunyai jumlah pelancong terbesar dari Wuhan. Dubai, Sydney dan Melbourne juga dilaporkan sebagai destinasi popular untuk orang yang melancong dari titik asal di Wuhan. Bali dilaporkan kekurangan dari segi kesediaan, sementara kota-kota di Australia dianggap paling mampu.

Terdapat kerisauan yang diungkitkan dalan kalangan media antarabangsa sama ada Sukan Olimpik yang bakal berlangsung lewat tahun ini perlu dipindahkan dari Jepun mahupun ditunda. Pada 22 Januari, Konfederasi Bola Sepak Asia (AFC) mengumumkan bahawa ia akan memindahkan perlawanan pada pusingan ketiga Kejohanan Pusingan Kelayakan Olimpik Wanita AFC dari Wuhan ke Nanjing di mana pasukan-pasukan kebangsaan wanita dari Australia, China, "Taipei" dan Thailand bakal terjejas hasil langkah ini. Beberapa hari kemudian, AFC mengumumkan bersama-sama Persekutuan Bola Sepak Australia bahawa kedua-dua pihak akan memindahkan perlawanan ke Sydney.

Kelayakan tinju Olimpik peringkat Asia Pasifik, yang pada asalnya bakal diadakan di Wuhan dari 3-14 Februari juga dibatalkan dan dipindahkan ke Amman, Jordan yang akan diadakan antara 3-11 Mac.

Australia melancarkan Pelan Respons Kecemasan untuk Novel Coronavirus (COVID-19) pada 7 Februari 2020. Ia menyatakan bahawa masih banyak yang belum dijumpai mengenai COVID-19, dan Australia akan menekankan kawalan sempadan dan komunikasi dalam responnya terhadap pandemik.